Man sit lank vir moord op vriendin, twee kindersŉ Man is in die hooggeregshof in Mahikeng tot lewenslange tronkstraf gevonnis vir die moord op sy vriendin en hulle twee kinders, het die polisie in Noordwes Woensdag gesê. Kol. Sabata Mokgwabone, woordvoerder van die polisie, het gesê Samuel Ndlovu (32) is Dinsdag gevonnis vir die moord op sy vriendin Jenaline van Rooyen (23), hul eenjarige dogtertjie en hul ongebore baba. Ndlovu het Van Rooyen en hul eenjarige dogtertjie op 12 Januarie in Blydeville, Lichtenburg vermoor. Ndlovu het na die moorde Van Rooyen se baarmoeder oopgesny . “Hy het die fetus uitgehaal en keelaf gesny,” het Mokgwabone gesê. Ndlovu, van Zimbabwe, is dieselfde dag in hegtenis geneem.